cyanic-selkie/wikianc huggingface dataset:
Netivot
Utdannelse
I henhold til CBS var det 22 skoler og 4 243 studenter i byen: 16 grunnskoler med 3 053 studenter og 11 videregående skoler og høyskoler med 1 190 studenter. 43,1 prosent av studentene i 12. grad var berettiget til opptak for til høyere utdannelse i 2001. Skolene i byen har blitt utvalgt til et særlig pilotprosjekt hvor elever ved grunnskolene bygger deres egne miniroboter.
I 2009 vant en videregående student fra Netivot førsteprisen i Første skritt til Nobelsprisen i fysikk i en tevling. I 2011 var Netivot vert for festival robotteknologi, sponset av den internasjonale organisasjonen FIRST (For inspirasjon og anerkjennelse av vitenskap og teknologi). Første, andre og tredje klasser ved Noam Eliyahus religiøse skole tilbringer åtte timer i uken med å studere vitenskap og robotikk ved Lehava, det kommunale vitenskapssenteret.
Mandelsenteret for lederskap i Negev (MCLN) driver et toårig samfunnsbasert lederskapsprogram i Netivot.
Lokal kultur
Ved årsdag for Baba Salis død kommer tusenvis av jødiske pilegrimer til Netivot for å besøke hans grav.
Hele elleve lokale aviser blir utgitt i byen.
Tre suksessfulle nattklubber har åpnet i Netivot som også får besøk utenfra og tiltrekker seg unge mennesker fra Ashkelon, Beersheba, Omer, Lehavim, Ofakim og Sderot.
Framtidig utvikling
Ytterligere to nabolag med totalt 3 600 nye boligenheter er planlagt for Netivot. De er antatt å doble byens befolkning. To store supermarkeder er også planlagt som kommer i tillegg til de sju som allerede eksisterer.
Maggie Smith
Margaret Natalie «Maggie» Smith (født 28. desember 1934) er en britisk film-, scene- og fjernsynsskuespiller.
Liv og virke
Smith startet sin karriere på Oxford Playhouse sammen med Frank Shelley, og opptrådte første gang på filmlerretet i 1956. I 1969 vant hun Oscar for beste kvinnelige hovedrolle for sin rolle i The Prime of Miss Jean Brodie. Smith mottok også en Oscar i 1978 for beste kvinnelige birolle for rollen som Dianne Barrie i California Suite. Smith spilte professor Minerva McSnurp i Harry Potter-filmene. Hun spilte Violet Crawley, enkegrevinnen av Grantham, i det britiske periodedramaet Downton Abbey. Smith var også med i Becoming Jane.
Utmerkelser
Smith har mottatt flere æresbevisninger gjennom sin karriere, hvor den største var utnevnelsen til Dame Commander av Order of the British Empire i 1990. Hun ble derigjennom opphøyet i ridderstanden og fikk rett til å føre tiltaleformen dame foran sitt navn. I 2014 ble Smith utnevnt til medlem av Order of the Companions of Honour.
Sceneroller
Smith spilte tittelrollen i sceneproduksjonen av Alan Bennetts Lady in the Van og spilte Peter Pan i J.M. Barries eventyrfortelling «Peter Pan». Hun vant en Tony Award i 1990 for beste skuespillerinne i et teaterstykke for Lettice and Lovage.
HTC S710
HTC S710 (også kjent som HTC Vox) er en mobiltelefon (smartphone) produsert av HTC. Den ble lansert i 2007. Dette var HTCs første mobiltelefon med operativsystemet Windows Mobile 6.
Sørkaper
Sørkaper (Eubalaena australis), også kalt sørlig retthval og antarktisk retthval, er en hval i retthvalfamilien, en familiegruppe blant bardehvalene. Den finnes utelukkende på den sørlige halvkule, vanligvis i et sirkulært belte mellom 20 og 55°S. Dette inkluderer Sørishavet og de sørlige farvannene i Atlanterhavet, Indiahavet og Stillehavet.
Beskrivelse
Sørkaper er svært lik nordkaper i utseende. I forhold til finnhvaler er disse hvalene korte og kompakte i formen, nærmest rumpetroll-lignende. Hodet, som er enormt, utgjør typisk nær en tredel av den totale kroppslengden, og sveivene er korte og runde i formen. De har to rader med omkring 225-270 barder i hver. Bardene er mørke i fargen og henger ned fra overkjeven, og kan bli opp mot 240-300 cm lange.
Sørkaperen blir gjennomsnittlig noe større enn nordkaperen (også kalt nordatlantisk retthval). En lengde på ca. 14-17,5 meter er typisk, men kuene kan bli over 18 meter lange. Kuene blir også gjerne litt større enn oksene. Vekten varierer typisk mellom 36 og 73 metriske tonn (i snitt ca. 63,5 tonn), men noen forskere har antyder at gravide kuer kan bli nærmere 100 tonn tunge på det meste.
Utbredelse og reproduksjon
Totalbestanden av sørkaper har blitt estimert til mellom 3 000-4 000 og opp mot 7 500 dyr. Paring og kalving foregår helst i beskyttede bukter i området 20-30°S under perioden juni-november. Ei ku blir gjerne oppvartet av flere (opp mot sju er registrert) hanner under paringen. Hunnene går drektige i omkring 11 måneder og føder typisk en kalv, som gjerne veier 1-1,5 tonn og er omkring 4,5-6 meter lang ved fødselen. Hunnene når kjønnsmoden alder omkring 8-10 år gamle.
Atferd
Sørkapere spiser helst zooplankton, som den enten fanger gjennom å svømme sakte (3-6 km/t) med munnen åpen nær overflaten, eller gjennom å angripe større ansamlinger (stimer) på noe dypere vann.
Mosås
Mosås er et tettbebygd område i Örebro kommune i Örebro län i landskapet Närke i Sverige. Fram til 2005 var Mosås regnet som et eget tettsted, og hadde da 899 innbyggere. I 2010 var det vokst sammen med tettstedet Örebro og ble da regnet som en del av dette.
Terningen er kasta
Terningen er kasta er et musikkalbum av Steinar Engelbrektson Band utgitt i 2011.
Marieberg (Närke)
Marieberg er et tettbebygd område i Örebro kommune i Örebro län i landskapet Närke i Sverige. Det ligger cirka ni kilometer sør for byen Örebro. Fram til 2005 var Marieberg regnet som et eget tettsted, og hadde da 1 181 innbyggere. I 2010 var det vokst sammen med tettstedet Örebro og ble da regnet som en del av dette.
Atoyac
Atoyac er en kommune i den meksikanske delstaten Veracruz, i regionen Grandes Montañas, som er et fjellfylt område sentralt i delstaten. Den har et areal på 171,09 km², og ligger 480 meter over havet.
Valdis Dombrovskis
Valdis Dombrovskis (født 5. august 1971) er en latvisk politiker. Han representerer det liberale partiet Vienotība, tidligere dets forløper Jaunais laiks (Ny æra) til dette fusjonerte i 2009. Han var finansminister i perioden fra 2002 til 2004. Fra 2004 til 2009 var han medlem av Europaparlamentet. 12. mars 2009 ble han Latvias statsminister, han ble da Europas yngste statsminister. 27. november 2013 erklærte han regjeringens avgang som følge av kollapsen i et supermarked i Riga som krevde 54 menneskeliv.
Dombrovskis ble i 2014 europakommissær og medlem av Juncker-kommisjonen. Han ble i 2019 på ny valgt som europakommissær og denne gang ledende visepresident med ansvarsområdet en økonomi, som fungerer for mennesker.
Brottsoffermyndigheten
Brottsoffermyndigheten (BrOM) er et svensk statlig forvaltningsorgan etablert 1. juli 1994. BrOM har til oppgave å fremme rettighetene til ofre for kriminalitet, bidra til økt oppmerksomhet om deres behov og interesser samt være et informasjons- og kunnskapssenter for spørsmål vedrørende ofre for kriminalitet.
Forvaltningsorganet har hovedkontor i Umeå og sorterer under Justitiedepartementet.
Acajete (Veracruz)
Acajete (tidligere La Joya) er en by og en kommune i delstaten Veracruz i Mexico. Den befinner seg om lag 10 km fra delstatshovedstaden Xalapa. Toglinja fra Mexico by til Mexicogolfen går gjennom kommunen. Den produserer mais, kaffe, frukt og sukkerrør.
Referanser
Acula (municipio)
Slaget ved Badr
Slaget ved Badr (arabisk: غزوة بدر‎) foregikk 17. mars 624 (17. Ramadan år 2 i den islamske kalenderen) på den vestlige siden av halvøyen Arabia (nåværende Saudi-Arabia).
Vintrosa
Vintrosa er et tettsted i Örebro kommune i Örebro län i landskapet Närke i Sverige. I 2010 hadde tettstedet 1 343 innbyggere.
Slaget ved Badr
Det var et viktig slag i de første dagene av islam og et vendepunkt for Muhammeds kamp mot Quraish-stammen fra Mekka. Selv om slaget er et av de få som er nevnt i Koranen, er stort sett all samtidig kunnskap om slaget skaffet fra tradisjonelle islamske kilder, både samlinger av hadith og tradisjonelle Muhammed-biografier, skrevet mange tiår etter slaget.
For tidlige muslimer var slaget av stor betydning fordi det ble sett på som det første tegnet for at de kunne ha mulighet til å overmanne sine forfølgere i Mekka. Mekka var på denne tiden en av de rikeste og den mest mektige hedenske byer i Arabia, med en militær kapasitet tre ganger større enn det muslimene kunne måle.
Eva LaRue
Eva LaRue (født Eva Maria LaRuy den 27. desember 1966 i Long Beach i California) er en amerikansk skuespillerinne.
Eva startet sin skuespillerkarriere i en alder av seks år. Hun vant senere en skjønnhetskonkurranse for tenåringer da hun 17 år gammel ble kåret ved Danfranc Productions' Miss California Empire 1984 i Irvine i California.
Karriere
Fra 1993 til 1997 og på nytt fra 2002 til 2005 spilte LaRue dr. Maria Santos Grey i såpeoperaen All My Children. Hun ble nominert til Daytime Emmy Award i kategorien «Outstanding Supporting Actress in a Drama Series» for All My Children. Hun ble også nominert i 2004 i kategorien «Outstanding Original Song» for å ha skrevet «Dance Again with You», som ble brukt som hennes rollefigurs temasang under en storyline hvor hennes rollefigurs mann ble lammet fra livet og ned.
LaRue har også spilt i fjernsynsfilmer. Hun spilte Anette Funicello i den biografiske filmen av den tidligere Mouseketeer, samt i en innspilling av Danielle Steels Remembrance hvor hun spilte prinsesse Serena.
Høsten 2005 startet LaRue i rollen som Natalia Boa Vista i CSI: Miami sesong 4. Fra sesong 5 ble hun en av de faste skuespillerne i serien.
Personlig liv
LaRue var gift med John O'Hurley i perioden 1992–1994. Hun startet et forhold til John Callahan som spilte hennes mann Edmund Gray i All My Children. Sammen presenterte de både Miss America og Lifetime-kanalens Television Weddings of a Lifetime før de giftet seg 30. november 1996 på Lanai på Hawaii. I mange år brukte hun navnet Eva LaRue Callahan. De har datteren Kaya McKenna sammen. Paret ble skilt i 2004.
I august 2006 kom det frem at Evas søster Nika var en av kvinnene fotografert av seriemorderen Willian Richard Bradford for hans samling. Hun var nummer 3 av 54 på plakaten som ble laget av LAPD. Bradford fotograferte kvinner han møtte i barer under påskuddet at han ville hjelpe dem med en modellkarriere.
LaRue er en fjern slektning av Jane Fonda. Hun er også gudmor til Michael Joseph, sønnen til Kelly Ripa og Mark Consuelos.
Bente Frøyen Steindal
Bente Frøyen Steindal (født 13. september 1953) er en norsk politiker fra Arbeiderpartiet. Hun var ordfører i Flora kommune i Sogn og Fjordane fra 2002 til 2011.
Steindal var første kvinnelige ordfører i Flora.
Peter Pan i rødt
Peter Pan i rødt (engelsk originaltittel: Peter Pan in Scarlet) er en roman for barn og undom av Geraldine McCaughrean fra 2006. Den er ment som en oppfølger til fortellingen om Peter Pan av James Matthew Barrie. Den vant i en konkurranse arrangert av sykehuset Great Ormond Street Hospital Bloomsbury i London om en offisiell oppfølger til den opprinnelige fortellingen. Sykehuset ble skjenket rettighetene til Peter Pan av Barrie. Boken kom ut på norsk samme år, oversatt av Henning Hagerup.
Innskuddsmetall
Et overgangsmetall (transisjonsmetall, overgangsgrunnstoff, innskuddsmetall) er definert på flere måter.
Begrepet omfatter oftest grunnstoffene i gruppene 3-12 i periodesystemet. Dette er de samme gruppene som utgjør d-blokken. For disse grunnstoffene blir d-skallene fylt med elektroner etter hvert som en går mot høyre i periodene.
Enkelte kjemikere ekskluderer også gruppe 3 fra overgangsgrunnstoffene pga. deres d0-elektronkonfigurasjon.
Egenskaper
Overgangsmetallene har oftest høye smeltepunkt og er oftest harde. Det finnes unntak, slik som grunnstoffet Kvikksølv (Hg), som har grunnstoffnummer 80. Smeltepunktene er høyest i gruppe 6. De kan ha mange oksidasjonstrinn. Høye trinn er stabile, særlig nede i gruppene. Grunnstoffene kan være sentralatom i ulike komplekser.
Overgangsmetallenes spesielle egenskaper skyldes det delvis fylte elektronskallet. Dette forårsaker bl.a. at forbindelser og ioner av overgangsmetaller er fargede og tiltrekkes av magnetfelt (paramagnetiske), i motsetning til hovedgruppemetallene som gjerne danner fargeløse forbindelser og ioner som frastøtes av magnetfelt (diamagnetiske).
Anvendelse
Flertallet av industrielle katalysatorer har et overgangsmetall som aktiv substans, ofte platinametaller. Årsaken ligger bl.a. i at overgangsmetaller har evne til å skifte oksidasjonstall i trinn på ± 1 (hovedgruppegrunnstoffer skifter ikke så lett oksidasjonstall, og da gjerne i trinn på ± 2), og at de danner svært mange forskjellige komplekser hvor antall bindinger til metallatomet kan variere. Tilstedeværelse av overgangsmetaller i forbrenningsprosesser kan katalysere dannelse av giftige stoffer eller miljøgifter, f.eks. fosgen på kobberoverflater.
Derby (lokaloppgjør)
Derby er en betegnelse på et lokaloppgjør eller en kamp mellom to rivaliserende idrettslag, og spesielt i fotball. Det kalles også gjerne et lokalderby eller et byderby. Et derbyoppgjør vekker spesielt stort engasjement, store tilskuertall og sterke følelser, til tider også slåsskamper mellom de ulike lags supportere. Begrepet brukes over nesten hele verden.
Innskuddsmetall
Anvendelse
I laboratorier brukes det, da det har magnetfelt (paramagnetiske).
Derby (lokaloppgjør)
Ordet stammer trolig fra Royal Shrovetide Football, en tradisjonell fotballkamp mellom innbyggerne fra nordsiden og sørsiden av elva i byen Ashbourne i Derbyshire i England. Kampen spilles hver fetetirsdag og askeonsdag, og har trolig vært spilt hvert år siden 1100-tallet. Alle byens innbyggere samt besøkende turister kan delta, og kampen spilles over hele byen.
Innskuddsmetall
Anvendelse
Overgangsgrunnstoffer inngår også i en rekke av kroppens katalysatorer, enzymer. Disse enzymene kalles metalloenzymer og er blant de mest aktive enzymene i kroppen.
Derby (lokaloppgjør)
Kjente lokalderby i fotball
Norge:
Norsk Stanseindustri
Norsk Stanseindustri AS – NSI er en norsk produsent innen tynnplatebearbeiding og plateprodukter. NSI ble etablert i 1990 men har røtter tilbake til 1937 (opprinnelig etablert som Eckmann Stanse og Metallvarefabrikk med tilhold i Oslo).
Derby (lokaloppgjør)
Kjente lokalderby i fotball
Argentina: Australia
Norsk Stanseindustri
Firmaet holdt til i leide lokaler på Skårer i Lørenskog fram til januar 2007 – da det ble kjøpt og opprustet egne lokaler på Skedsmokorset.
Derby (lokaloppgjør)
Kjente lokalderby i fotball
Brasil:
Danmark:
England:
Italia:
Nederland
Portugal
Serbia:
Skottland:
Spania
Sverige:
Tyrkia:
Tyskland:
Hvithalehjort
Hvithalehjort (Odocoileus virginianus), eller virginiahjort, er et yndefullt og ganske stort medlem av hjortefamilien (Cervidae). Bukken (hanndyret) kan bli opptil 140 kg, mens hinden (hunndyret) kan nå en vekt på rundt 115 kg. Kalven har lyse flekker i den rødbrune pelsen. Felles for alle hvithalehjorter er den eiendommelige, melkehvite halen, som reiser seg når hvithalehjorten blir skremt og med det og varsler andre hjorter.
Atferd
Hvithalejorten har utmerket hørsel, luktesans og syn, og kan lett finne ut om det finnes mennesker eller andre fiender rundt den. Selv når den spiser er den på vakt, og tar ofte småpauser i spisingen for å kikke seg rundt. Når en hvithalehjort oppdager at det er fare på ferde rundt den, løfter den hodet og stirrer i retning hvor faren befinner seg. Samtidig blir både hørselen og luktesansen skjerpet, for å fange opp alt som er mistenkelig.
Føde
Slik som andre hjortedyr beiter hvithalehjorten på gress og løvblader, samt frukter, urter og blomster. Maten varierer mye etter årstidene, og om vinteren da det er lite mat å finne, bruker den mer energi enn den klarer å finne. Dermed går hjorten ned i vekt. Slik som andre hjortetyper klarer hvithalehjorten å redusere fødeinntaket om vinteren for å unngå det store energitapet når den leter etter mat.
Forplantning
Hinden blir kjønnsmoden etter et år, mens bukken blir ikke kjønnsmoden før vanligvis rundt fire år og utover. Paringen skjer sent ut på høsten, og hinden har en drektighetsperiode på rundt 6 og en halv måned. Antall kalver som blir født øker ettersom hinden blir eldre; de yngste føder som regel kun én kalv, mens de eldre kan føde opptil tre.
Ungene til hvithalehjorten holder seg på et lite område med tett vegetasjon i de første ukene etter fødselen, selv om de kan både stå og gå. Kalven forblir ved sin mor i ett til to år.
Tilstand og utbredelse
Hvithalehjorten finnes vilt over store deler av Amerika. Hjorten finnes i hele USA og de sørlige deler av Canada, og helt ned til Peru og Brasil i Sør-Amerika. I senere tid har den også blitt innført på både New Zealand og i Finland.
Hvithalehjorten var i en periode nær utryddelse i Nord-Amerika, men etter regulering av jakt har tallet tatt seg opp igjen. Av naturlige fiender ligger pumaen øverst, og man regner med at hele 3/4 av kosten til pumaen består av hvithalehjort.
Arten er funnet: Belize, Brasil, Canada (Alberta, Britisk Columbia, Labrador, Manitoba, New Brunswick, Newfoundland, Nova Scotia, Ontario, Prince Edward Island, Québec, Saskatchewan), Colombia, Costa Rica, Ecuador, El Salvador, Finland, Fransk Guyana, Guatemala, Guyana, Honduras, Mexico, Nicaragua, New Zealand, Panama, Peru, Slovakia, Surinam, Tsjekkia, USA (Alabama, Arizona, Arkansas, Colorado, Connecticut, Delaware, District of Columbia, Florida, Georgia, Idaho, Illinois, Indiana, Iowa, Kansas, Kentucky, Louisiana, Maine, Maryland, Massachusetts, Michigan, Minnesota, Mississippi, Missouri, Montana, Nebraska, New Hampshire, New Jersey, New Mexico, New York, Nord-Carolina, Nord-Dakota, Ohio, Oklahoma, Oregon, Pennsylvania, Rhode Island, Sør-Carolina, Sør-Dakota, Tennessee, Texas, Vermont, Virginia, Washington, Vest-Virginia, Wisconsin, Wyoming) og Venezuela.
Bernhof Ribsskog
Bernhof Ribsskog (født 1883 i Lille-Ribsskog i Flatanger, Nord-Trøndelag, død 1963) var en norsk pedagog, dr. philos. i 1931. Ribsskog var skoleinspektør i Skien i perioden 1919-29 og i Oslo fra 1929 til 1953. Han var formann i Lærerskolerådet i årene 1936-57. Ribsskog var en foregangsmann innenfor den såkalte aktivitetspedagogikken og drev utstrakte forsøk med nye undervisningsmetoder på 1930-tallet. Resultatene ledet fram mot Normalplanen for folkeskolen av 1939.
Han var bror av Ole Konrad Ribsskog og Adolf Ribsskog, som begge var skolemenn og ordførere.
Den større saga om Olav Tryggvason
Den større saga om Olav Tryggvason (Óláfs saga Tryggvasonar en mesta) er en av kongesagaene, en utvidet biografisk fortelling om Olav Tryggvason.
Sagaen er skrevet ca. år 1300 og benytter Olav Tryggvasons saga slik Snorre Sturlason skrev den i Heimskringla, men utvider fortellingen betydelig med innhold fra tidligere biografier som den Olavssaga som munken Odd Snorresson skrev foruten den tilsvarende som Gunnlaug Leivsson skrev, og kanskje også fra en del annet materiale, muligens tapte tekster eller fra muntlig tradisjon; herunder også et antall av tætter og kortere sagaer som ikke finnes nedtegnet andre steder.
Sagaen er bevart i et antall manuskripter som kan bli delt inn i to grupper. Den eldste er en revidert utgave i manuskriptene AM 53 fol., AM 54 fol., AM 61 fol., Bergsbók og Húsafellsbók. Den andre gruppen er en yngre, revidert utgave bevart som AM 62 fol. og Flateybok.
Marius Boldt
Marius Boldt (født 3. februar 1989) er en norsk fotballspiller. Han spiller for Åssiden i Drammen og har tidligere spilt for Mjøndalen, Notodden og Strømsgodset. Han debuterte for Strømsgodset i cupkampen borte mot Åskollen 20. mai 2007. Eliteseriedebuten kom i bortekampen mot Tromsø 6. juli 2008, en kamp som endte 2-0 til Tromsø. Boldt har kamper for G18 og G19-landslagene.
Ise stasjon
Ise stasjon er en jernbanestasjon på Østfoldbanen (østre linje). Ise stasjon ligger i Sarpsborg kommune. Stasjonen ble åpnet i 1882 som Varteig stasjon, dagens navn fikk den 1886. Siden 2002 er den er ikke i bruk til passasjertransport. Fra Ise stasjon til Oslo S er det 96,690 km.
Garphyttan
Garphyttan er et tettsted i Örebro kommune i Örebro län i landskapet Närke i Sverige. Det ligger rundt tolv kilometer vest for Örebro. I 2010 hadde tettstedet 1 619 innbyggere.
Lord Warden of the Cinque Ports
Lord Warden of the Cinque Ports er en tidligere embetstittel og nå en seremoniell tittel i Storbritannia. Embetet ble opprettet senest i 1100-tallet, og innehaveren var ansvarlig for Cinque Ports (uttales «Sink Ports»; cinque = fem på normannisk-fransk), fem viktige havner på sørkysten av England. Posten er i dag en sinekyre, det vil si at den praktisk talt har kun seremonielle funksjoner. Den er en av de høyeste ærestitler som deles ut av den britiske monarken, og har ofte blitt gitt til medlemmer av kongefamilien eller statsministre.
I middelalderen holdt Lord Warden hoff i St. James' kirke nær Dover Castle. Han hadde innenfor havnebyene omtrent samme fullmakter som kanselliet. I tillegg hadde han rett til å innkalle styrker til forsvar av havnene og han var constable av Dover Castle og hadde dermed rett til å holde en garnison og en administrativ stab.
Odensbacken
Odensbacken er et tettsted i Örebro kommune i Örebro län i landskapet Närke i Sverige. Det ligger cirka 25 kilometer sørøst for Örebro. I 2010 hadde tettstedet 1 374 innbyggere.
Parque Carrasco
Parque Carrasco er en by i kommunen Ciudad de la Costa i Canelones-departementet i det sørlige Uruguay. Byen har 8 628 innbyggere.
Geografi
Byen ligger sør i Canelones i Ciudad de la Costa, ut mot Río de la Plata.
Befolkning
Parque Carrasco har 8 628 innbyggere (beregning 2011).
Kilde:
Blomberg-Fritsch-affæren
Blomberg-Fritsch-affæren (tysk Blomberg-Fritsch-Krise) var to episoder som gav Hitler anledning til å bli kvitt de tre viktigste kritikererne av den aggressive, konfliktsøkende utenrikspolitikk han ønsket å føre: forsvarsminister og Wehrmachts overbefalshaver, Werner von Blomberg, hærens overbefalshaver, Werner von Fritsch og utenriksminister Konstantin von Neurath.
Oversikt over forløpet
I et møte 5. november 1937 redegjorde Hitler for sine planer om å føre en aggressiv utenrikspolitikk for å provosere fram en krig. Til stede var Hitlers Wehrmachts-adjutant, oberst Friedrich Hoßbach, Neurath, Blomberg, Fritsch og de to overbefalshaverne for marinen og Luftwaffe, henholdsvis Erich Raeder og Hermann Göring. Blomberg, Fritsch og Neurath imøtegikk Hitler med massiv kritikk, som dokumentert i Hossbach-protokollen. Etter dette avviste Hitler å snakke mer med sine kritikere og trakk seg tilbake til Berchtesgaden fram til midten av januar 1938.
Få uker senere dukket det opp en politirapport fra 1932 der Blombergs nye ektefelle ble utpekt som prostituert og en annen der Fritsch ble utpekt som homoseksuell. Hitler grep sjansen til å bli kvitt de to høytstående kritikerne.
Blomberg-affæren
Enkemannen Blomberg ble i september 1937 kjent med den 35 år yngre Margarethe Gruhn. Etter få ukers bekjentskap anmodet han om hennes hånd, men som Wehrmachts øverste befalshaver trengte han Hitlers samtykke. I anmodningen viste han til at forloveden var en enkel «pike av folket» og bekymret seg over at hun ikke ville bli en standsmessig ektefelle. Hitler tilbød seg straks å være forlover og anbefalte Göring som den andre forloveren. Vielsen fant sted for en liten krets i krigsministeriet 12. januar 1938.
Få dager etter vielsen begynte prostituerte i Berlin å snakke om at «en av deres» hadde giftet seg med krigsministeren. Hærens overbefalshavende, Fritsch, fikk et anonymt tips og Gestapo fikk ferten av saken. Helldorf, politipresidenten i Berlin, la politirapporten om Margarethe Gruhn fram for Göring som kunne bekrefte at fotoet viste Blombergs nye hustru, og 24. januar 1938 informerte han Hitler.
Fritsch-affæren
Etter å ha blitt informert om Blomberg-affæren den 24. januar, kom Hitler på en skandale som var under oppseiling i 1936. Generaloberst Fritsch ble den gang forsøkt utpresset av den mannlig prostituerte Otto Schmidt for angivelige homoseksuelle handlinger, men Hitler holdt sin hånd over Fritsch og la lokk på saken. Denne gangen ville Hitler være på den sikre siden og gav den tynne politirapporten til adjutanten Hoßbach, samtidig som han instruerte ham om å holde helt tett om saken. Likevel gav Hoßbach informasjonen til Fritsch, som forståelig nok begynte å tenke over hva som kunne ha gitt opphav til den falske anklagen. Dagen etter bedyret han sin uskyld overfor Hitler, men gjorde samtidig den feilen å fortelle om en harmløs episode da han spiste middag sammen med et medlem av Hitlerjugend fordi han selv antok det var fjæren som folkesnakket hadde gjort til fem høns. Hitler ble straks mistenksom, og da Otto Schmidt holdt fast på sine beskyldninger, mistet Hitler tilliten til Fritsch, noe Goebbels senere noterte i sin dagbok.
3. februar 1938 krevde Hitler Fritschs avgang, og 5. februar bekjentgjorde han i et kabinettmøte at generalene Blomberg og Fritsch gikk av «av helsemessige årsaker».
Følger
I et kabinettmøte 4. februar 1938 gjorde Hitler kjent at den konservative utenriksministeren Konstantin von Neurath var erstattet med Joachim von Ribbentrop samtidig som han gjorde flere utskiftninger i utenrikstjenesten. I kjølvannet av endringene ble 16 eldre generaler pensjonert og 44 ombeordret. Göring, som forgjeves hadde arbeidet for å få posten som krigsminister, ble utnevnt til generalfeltmarskalk.
Noen av de høytstående militære lederne protesterte mot disse endringene, ikke minst generaloberst Ludwig Beck som sendte rundt et protestskriv som blant annet var underskrevet av generaloberst Gerd von Rundstedt.
Ex Libris Forlag
Ex Libris Forlag AS var et norsk forlag, grunnlagt i 1982. Forlaget ble i 1999 kjøpt opp av Egmont Norge og i 2000 ble det fusjonert med Egmonts eget forlag N. W. Damm & Søn.
Ex Libris utga norsk og oversatt skjønnlitteratur, samt dokumentarbøker, fagbøker og kunstkalendere.
Andrea Sawatzki
Andrea Sawatzki (født 23. februar 1963 i Schlehdorf, Bayern) er en tysk skuespillerinne.
Hun er kjent for sin rolle som kommissær «Charlotte Sänger» i Tatort, og har spilt i flere filmer som Bandits, Late Show og Das Experiment, og fjernsynsfilmer som Der König von St. Pauli og Die Manns. Hun studerte ved Neue Münchner Schauspielschule, og spilte ved teatre i Stuttgart, Wilhelmshaven og München fra 1988 til 1992. Hennes filmdebut var i filmen Faust av Dieter Dorn i 1988.
Hun er gift med skuespilleren Christian Berkel, og har to sønner.
Hovsta
Hovsta er et tettsted i Örebro kommune i Örebro län i landskapet Närke i Sverige. I 2010 hadde tettstedet 2 785 innbyggere.
Stokastisk prosess
En stokastisk prosess er et matematisk objekt som anvendes for å beskrive tilfeldige (stokastiske) forandringer.
En reell stokastisk prosess X er en samling av stokastiske variabler som er definert i samme sannsynlighetsrom. Hvis indeksmengden T er diskret, sier man at X er en stokastisk prosess i diskret tid, og dersom indeksmengden er kontinuerlig sier man at X er en stokastisk prosess i kontinuerlig tid.
Sannsynlighetsfordelingen for en stokastisk variabel er et sannsynlighetsmål \mu_t på Borel sigma-algebraen på mengden av de reelle tallene \mathbb{R}:
De endelig-dimensjonale fordelingene for en stokastisk prosess er mengden av alle tenkbare flerdimensjonale sannsynlighetsfordelinger som assosieres med den stokastiske prosessen:
der index og mengdene for hvert valg av heltallet n\geq 1.
Assosiert med en stokastisk prosess er dens forventningsverdifunksjon
og dens kovariansfunksjon
Disse defineres av følgende integraler med hensyn på sannsynlighetsmålet P.
og
, der forventningsverdien E[X_s X_t] beregnes i produktrommet
Hvis det viser seg at de endelig-dimensjonale fordelingene for den stokastiske prosessen X er absolutt kontinuerlige med hensyn på Lebesgue-målet, så kan den forventningsverdien over skrives som
der funksjonen er den Radon-Nikodym-deriverte av sannsynlighetsfordelingen for den stokastiske variabelen X_t med hensyn på Lebesgue-målet på \mathbb{R}
Denne deriverte kalles innenfor sannsynlighetsteori og statistikk for den stokastiske variabelens tetthetsfunksjon. På motsatt vis er funksjonen Radon-Nikodym-derivatet
av sannsynlighetsfordelingen for den to-dimensjonale stokastiske variabelen (X_s,X_t) med hensyn på Lebesgue-målet i området
Stokastiske prosesser forekommer ofte i teknisk, økonomisk og finansiell teori.
Sætre (bedrift)
Sætre Kjeks ble etablert av Hans Otto Røhr (1836–1912) den 15. september 1883 på gården Sætre i Heggedal i Asker. På grunn av brann ble produksjonen flyttet til Oslo i 1907. I 1967 ble produksjonen flyttet til Tårnåsen i Kolbotn. Sætre Kjeks var Norges største og eldste produsent av kjeks.
På 1990-tallet ble kjeksprodusenten overtatt av det norske industrikonsernet Orkla, som i 1999 la ned all produksjon ved fabrikken på Tårnåsen.
Produktene som i dag går under Sætre-varemerket blir produsert i Riga i Latvia av søsterbedriften Göteborgs Kex. Sætre er i dag kun et rent markedsførings- og distribusjonsselskap for kjeks.
En del kjekstyper
Gjende er type kjeks fra Sætre, den ble lansert i 1954.
Ballerina er en kjekstype fra Sætre. Den har hovedsakelig sjokoladekjeks som bunn og kremkjeks oppå med nugatti-krem i midten.
Bixit er en kjeksserie fra Sætre. Bixit-kjeksene er lagd av havre hovedsakelig, men har senere kommet i flere varianter med andre smaker.
Bianca Maria Sforza
Bianca Maria Sforza, også Maria Blanca Sforza (født 5. april 1472, død 31. desember 1511) var datter av hertug Galeazzo Maria Sforza av Milano, og var gift med den tysk-romerske keiser Maximilian I.
Mika Myllylä
Mika Myllylä (født 12. september 1969 i Haapajärvi, død 5. juli 2011 i Karleby ) var en finsk langrennsløper.
I VM i Lahtis (2001) testet Myllylä, i likhet med fem andre finske løpere, positivt for dopingmiddelet «hemohes», som kan brukes for å skjule bruk av EPO. Det finske landslaget brukte EPO systematisk under kontroll av den finske landslagslegen. I 2011 innrømte han bruk av EPO.
Myllylä ble utestengt i to år. Etter at straffen var ferdigsonet, annonserte han flere ganger comeback i verdenscupen, men dette ble utsatt hver gang. Myllylä fikk store personlige problemer etter avsløringen, med alkoholbruk og voldsepisoder. Han ble funnet død i sitt hjem 5. juli 2011, 41 år gammel.
Folkerepublikken Mongolia
Folkerepublikken Mongolia (mongolsk: Бүгд Найрамдах Монгол Ард Улс) var en kommuniststat i Øst- og Sentral-Asia som eksisterte mellom 1924 og 1992. Mongolia var under det Mandsjuriske Qing-dynastiets kontroll helt til dynastiets kollaps i 1911, da Xinhairevolusjonen ledet til dets kollaps. I desember 1911 ble de selvstendige med Bogd Khan som overhode. Med lite støtte fra Russland feilet deres forsøk på å innlemme den kinesiske autonome regionen Indre Mongolia. Under den russiske revolusjon så Republikken Kina sin sjanse til å innlemme Ytre Mongolia, men den 26. november 1924 ble den kommunistiske staten Folkerepublikken Mongolia opprettet. Landet ble kontrollert av Det mongolske folkets revolusjonære parti (MFRP) og forble en nær alliert av Sovjetunionen gjennom hele sin eksistens. Folkerepublikken Mongolia omfattet det området som nå kontrolleres av Mongolia, men Mongolia er i dag en parlamentarisk republikk.
Den kalde krigen (1945–1985)
Etter den kalde krigen åpnet Mongolia for relasjoner til østeuropeiske folkerepublikker og forandret derfor den lukkede utenrikspolitikken fra fortiden. Mongolia og Folkerepublikken Kina kom i kontakt i 1949, og Kina tok tilbake krav om å underlegge Mongolia. Likevel ville Mao Zedong og ledelsen i det kinesiske kommunistiske parti heller foretrukket Mongolia som en kinesisk region. Dette spørsmålet tok Kina opp for sin allierte i Moskva allerede samme år, men Josef Stalin nektet. Etter Nikita Khrusjtsjov tok over som leder for Sovjetunionen forsøkte den kinesiske regjeringen å presentere Mongolias selvstendighet som en av Stalins tabber, men Krusjkov bet ikke på agnet. Etter 1952 ble forslaget om å innlemme Mongolia som en Sovjet-republikk vurdert i Sovjets ledelse, men dette ble ikke videreført. Etter forholdet mellom Mongolia og Kina ble bedret i 1950 begynte Kinesiske arbeidere å innta mongolske områder i behov for økonomisk hjelp og kinesere bygget opp store industrier i Ulan Bator. Selv om arbeiderne ble trukket ut i 1952 er Mongolias rikdom på kull en stor grunn til at Kina idag utvinner ressurser fra Mongolias enorme steppeland.
I 1955 forsøkte Mongolia å bli med i De forente nasjoner, men Taiwan, som i likhet med Kina sto på kravet om et Kinesisk Mongolia, nedla veto mot etterspørselen. I 1961 ble Mongolia medlem av FN etter Sovjetisk press mot Taiwan. Mongolia ble i årene etter et ledd i spenningen mellom Kina og Sovjet.
Kollaps (1985–1992)
Etter Mikhail Gorbatsjov inntok ledersetet i Sovjetunionen ble kommunismen introdusert for uttrykkene Glasnost og Perestrojka som lettet på undertrykkelsen, åpnet for ytringsfrihet og løsnet det Sovjetiske grepet på utenlandske folkerepublikker. Som en følge av Sovjets fortsatt viktige innflytelse i Mongolia ble det også her innledet liknende reformer. Likt som i majoriteten av Øst-Europa fulgte dette opp store demonstrasjoner vinteren 1990. MFRP (Partiet) begynte å mist kontrollen og systemet slo kraftige sprekker. Grunnloven ble endret av Politbyrået, noe som gjorde det lovlig med blant annet opposisjonspartier. Den 29. juli 1990, ble det første frie flerpartivalget i Mongolia holdt, og resultatet ga MFRP 85% oppslutning av alle stemmene. Det var ikke før i 1996 at MFRP ble stemt fra makten.
Rom (matematikk)
I bestemt form viser rommet vanligvis til det Euklidske rommet.
Studiet av ulike rom spiller en svært viktig rolle i moderne matematikk. Basert på de grunnleggende egenskapene til objektene i rommet kan en utlede resultater med stor generalitet. Kan en for eksempel vise at polynomfunksjoner og trigonometriske funksjoner kan være objekter i to uavhengige rom av samme type, så kan en utlede resultater som gjelder for begge disse funksjonsklassene.
Se også
Rum Espacio Espace (notion) Espazo 공간
Norge under Sommer-OL 1972
Norge under Sommer-OL 1972. 112 sportsutøvere fra Norge, 101 herrer og elleve damer deltok i femten sporter under Sommer-OL 1972 i München. Norge kom på 21.-plass med to gull-, en sølv- og en bronsemedalje. Bryteren Harald Barlie var Norges flaggbærer under åpningsseremonien, og attaché Kurt Atterdal var Norges flaggbærer ved avslutningsseremonien.
30px|Piktogram sykling Sykling
Tom Martin Biseth var også med i troppen, men fikk ikke starte i noen konkurranser.
Filmåret 1970
Filmåret 1970 er en oversikt over lanserte filmer, fødte og avdøde filmpersonligheter i 1970.
Mangaia
Mangaia er ei øy i Cookøyene i Sør-Stillehavet. Den er en del av de sørlige Cookøyene og er den nest største og sørligste øya i landet. I 2011 hadde øya 572 innbyggere.
Navn
Øya ble først kalt A'Ua'U. Navnet Mangaia fikk den i 1775 av Tamaeu fra Aitutaki.
Geografi
Mangaia er den nest største av Cookøyene. Øya har et areal på 51,8 km². Mangaia er den sørligste av Cookøyene og ligger øst-sørøst for Rarotonga. Avstanden til Rarotonga er 110 nautiske mil.
Mangaia er en hevet atoll. Høyeste punkt er Rangimotia på 169 moh.
Øyas vulkanske indre er omgitt av makatea, de forsteinete restene av et hevet korallrev. Den vulkanske kjernen har en alder på mellom 20 og 17 millioner år.
Øya består av to konsentriske geologiske soner med en indre vulkansk basaltkjerne som danner øyas høyeste punkt. Omkring kjernen ligger det et kalksteinsplatå (makatea) med klipper både mot den indre kjernen og ut mot sjøsiden av øya. Kalksteinsplatået er 0,7 til 2 km bredt. Klippene er 60–90 meter høye. Det er dannet store grotter i makateaen, med stalagmitter og stalaktitter og mange synkehull ned fra overflaten.
Det finnes manganforekomster. Deler av øya er fruktbar. I sumpområdene dyrkes taro. Det har vært dyrket ananas, sitrusfrukt, kopra, tomat og kaffe.
Innsjøen Tiriara har en populasjon av ferskvannsål. Storflaggermusarten Pteropus tonganus lever på øya. Mangaiaisfugl er endemisk.
Klima
Øya har en tørr årstid fra mai til oktober og en nedbørsrik årstid fra november til april.
Historie
Det eldste funnet av menneskelig bosetting er datert til 1020–1070. Basert på analyser av pollen og trekull fra innsjøen Tiriara er det hevdet at det finnes tegn på menneskelig avskoging på øya fra 2500 år før nåtid, senere justert til 1600 år før nåtid. Disse analysene er imidlertid usikre og ikke allment akseptert som tegn på mennesker.
Mangaia ble befolket av polynesiere.
Grottene har vært bebodd og har vært brukt som gravsteder.
Første europeiske kontakt kom i 1777. På Cooks tredje stillehavsferd kom HMS «Discovery» og HMS «Resolution» til Mangaia den 29. mars 1777. Menn fra øya gikk om bord og samtalte med Omai. I årene som fulgte ble øya sporadisk besøkt, blant annet av hvalfangere.
I 1823 fikk London Missionary Society (LMS) satt i land to menn fra Tahaa.
Ved misjonærenes ankomst ble øyas befolkning anslått til mellom to og tre tusen. Mangaia hadde et hierarkisk styrt samfunn, med en høvdingklasse, ariki, på toppen. Øya var inndelt i seks distrikter.
Misjonærenes betydning økte og Mangaia kom gradvis under britisk innflytelse. Fem menn fra Mangaia ble i 1863 bortført på et peruansk slaveskip og høvdingene appellerte til guvernøren på New Zealand for hjelp. For å komme Frankrike i kjøpet, tok britene kontroll over Cookøyene. Storbritannia gjorde Mangaia til protektorat i 1888. Høvdingene beholdt likevel en rolle i styringen av øya. I motsetning til på andre øyer, ble lokal kontroll over land beholdt.
Øya ble en del av føderasjonen Cookøyene. I 1901 ble Mangaia, sammen med de øvrige Cookøyene, overført til New Zealand.
Samfunn
Folketellingen i 2011 viste et innbyggertall på 572. I 1902 bodde det 1,541 mennesker på øya. Etter en nedgang i 1920-årene, økte folketallet til 2,081 i 1971. Folketallet har deretter sunket.
Befolkningen er fordelt på tre landsbyer: Oneroa, Ivirua og Tamarua.
Mangaias flyplass ligger nord på øya. Den ble påbegynt i 1977. Air Rarotonga flyr hit fra Rarotonga.
Saturn Award
The Saturn Award er en filmpris som deles ut av Academy of Science Fiction, Fantasy & Horror Films til de mest fremstående filmtitlene innen science fiction, skrekkfilm og fantasy.
Prisen deles ut i over 30 kategorier og omfatter både filmer produsert for kino, TV-produksjoner og video-produksjoner. Den ble utdelt første gang i 1972.
Alesso Baldovinetti
Liv og verk
Baldovinetti studerte for Domenico Veneziano og fant inspirasjon hos ham og Fra Angelico. Han utførte flere fresker og temperamalerier med Bebudelsen som motiv. Hans mesterverk anses å være «Bebudelsen» i kirken Santa Annunziata i Firenze.
Danio
Danio er en slekt med små fisker i karpefamilien, som omfatter sebrafisk en populær akvarieart og en vanlig art innenfor forskning. De har to par lange skjeggtråder. De fleste artene i slekten har vannrette striper slik som sebrafisken. Artene blir mellom 4 og 15 cm lange. De lever vanligvis ikke lenger enn ca. fem år.
I naturen spiser disse fiskene forskjellige akvatiske insekter, skalldyr, mark i tillegg til plankton.
Akvaristikk
De forskjellige medlemmene av gruppen Danio har ganske like krav til omgivelsene.
Alle artene leter hovedsakelig etter mat i vannflaten. I akvariet er de altetende og godtar mange typer fôr. Når man kondisjonerer danioer for gyting, bør man gi dem rikelig med ferskfôr.
De er fredelige fisk som går godt sammen med andre fisk av tilsvarende størrelse i selskapsakvarier. De er stimfisk, og foretrekker å være i grupper på fire eller flere. Danioer foretrekker en pH på mellom 6 og 8, en hardhet på mellom 5 og 19 dGH, og en temperatur på mellom 18 og 24 grader celsius.
Danioer er blant de letteste akvariefiskene å få yngel på. De sprer eggene over substratet.
Kenneth Turan
Kenneth Turan (født 1946) er en amerikansk filmkritikker og forfatter som var ansatt i Los Angeles Times, The Washington Post og magasinet TV Guide. Han har også vært foreleser ved University of Southern California.
Han pensjonerte seg i 2020.
Winteraceae
Winteraceae er en familie av blomsterplanter i ordenen Canellales. Familien har ni kjente slekter, med 120 kjente arter. De fleste artene er dvergbusker eller trær. Noen er epifytter, og noen inneholder eteriske oljer.
Artene innenfor familien er utbredt i tropiske og sørlige tempererte områder i Sør-Amerika, Karibien, Øst-Afrika, Madagaskar, Indonesia, Filippinene, Ny-Guinea, Australia, New Zealand og på øyer i Stillehavet. De fylogenetiske forholdene i og rundt gruppen er ikke helt entydige.
Slekten Drimys vokser bare i Latin-Amerika fra Mexico og sørover. Slekten Takhtajania hare bare én art på Madagaskar. Slekten Tasmannia vokser i Sørøst-Asia og Australia og har mange kulinariske bruksområder. Slekten Pseudowintera  vokser bare på New Zealand.
Mest kjent er kanskje arten Drimys winteri eller «Vinterbark», også kalt «Canelo». Den har mahogni-artig ved, glatte grønne blader og velduftende magnolia-liknende blomster, og er dermed et populært hagetre.
Slekter og arter
Slektene, og noen av de antatt 120 artene i familien, omfatter:
Elektronisk stabilitetskontroll
Elektronisk stabilitetskontroll eller antiskrens er et system på hjulgående kjøretøyer som skal hjelpe sjåføren i situasjoner hvor det er fare for at man kan miste kontroll over kjøretøyet.
Ormurin langi
«Ormurin langi» er en svært populær sang på Færøyene skrevet av Jens Christian Djurhuus omkring 1830. Kvadet har 86 vers på færøysk. De første 13 versene av balladen ble oversatt til norsk (landsmål) av Per Sivle og trykt i avisa Fedraheimen i april 1885.
Elektronisk stabilitetskontroll
Systemet overvåker hjulhastigheten, styrevinkler, bremsefunksjon og kursavvik, og tilfører bremsekraft i samsvar med dette individuelt til ett eller flere hjul. Dette hjelper til med å redusere motoreffekt til hjul med dårlig grep, og hindrer dermed hjulspinn og skrens. Enkelte av systemene aktiverer også styreservoen slik at føreren lettere kan gjennomføre de riktige, korrigerende rattbevegelsene, samtidig som feilreaksjoner forhindres.
Ormurin langi
Kvadet om «Ormen den Lange» (Ormrinn Langi på norrønt) henter sin inspirasjon fra Heimskringlas fortelling om sjøslaget ved Svolder rundt år 1000. Da angrep de svenske og danske kongene Svein Tjugeskjegg og Olof Skötkonung, sammen med den norske Eirik Håkonsson-ladejarl, den norske kongen Olav Tryggvason som var ombord på skipet «Ormen Lange» på vei hjem fra Vendland (Pommern) til Norge sammen med flåten sin. De angriper etter tur, kong Olav slår de to kongenes angrep tilbake, men må se seg slått av sin landsmann Eirik Jarl. Slagets utfall er velkjent: når Olav innser at slaget er tapt, hopper han overbord sammen med de få overlevende blant sin hird. Man vet ikke hvor slaget fant sted, det er tvilsomt at en øy har hatt navnet Svolder. I kvadet lar dikteren Olav seile fra Østersjøen inn i Øresund, hvor han tenker seg at øyen ligger og sjøslaget foregår mellom øyen og land. Visa har 86 vers, et utdrag av den færøyske originalversjonen (som med noen ordforklaringer er forståelig for nordmenn):
1.  Viljið tær hoyra kvæði mítt, (Vil dere høre kvadet mitt.) vilja tær orðum trúgva, (Vil dere ordene tro,) um hann Ólav Trygvason, (om han Olav Trygvason.) hagar skal ríman snúgva (her skal rimet snu (dreie seg om)) Ref: Glymur dansur í høll, Dans sláið ring Glaðir ríða Noregs menn til Hildar ting 2.  Kongurin letur snekju smíða (Kongen lot seg snekke bygge) har á sløttumsandi; (her på [den] slette sand.) Ormurin langi støstur var, (Ormen Lange størst [skip] var) Sum gjørdur á Noregis landi. (som [ble] bygd i Norges land.) Ref. 3.  Knørrur var gjørdur á Noregis landi, (Knarren ble lagd i Norges land.) gott var í honum evni: (Gode var emnene i ham.) sjútti alin og fýra til (Sytti alen og fire til) var kjølurin millum stevni (var kjølen mellom stevnene.) Ref. …  8.   Har kom maður á bergið oman við sterkum boga í hendi: "Jallurin av Ringaríki  hann meg higar sendi." Ref. …  10.   "Einar skalt tú nevna meg,   væl kann boga spenna,   Tambar eitur mín menski bogi,   ørvar drívur at renna." Ref. 11.  "Hoyr tú tað, tú ungi maður,   vilt tú við mær fara,   tú skalt vera mín ørvargarpur   Ormin at forsvara." Ref. 12.  Gingu teir til strandar oman, ríkir menn og reystir, lunnar brustu og jørðin skalv: teir drógu knørr úr neysti. Ref. …  30.   Nú skal lætta ljóðið av, eg kvøði ei longur á sinni; nú skal eg taka upp annan tátt; dreingir leggi í minni ! Ref. …      71.   Einar spenti triðja sinni, (triðja sinni = tredje gang) ætlar jall at raka, (vil treffe jarlen) tá brast strongur av stáli stinna, (tá = da) í boganum tók at braka. Ref. 72.  Allir hoyrdu streingin springa, kongurin seg undrar: "Hvat er tað á mínum skipi, (hva er det på skipet mitt)  so ógvuliga dundrar ?" (som så høgt/fælt dundrer) Ref. 73.  Svaraði Einar Tambarskelvir kastar boga sín "Nú brast Noregi úr tínum hondum, (nå brast Norge ut av dine hender,)  kongurin, harri mín!" (kongen, min herre!) Ref. …
Elektronisk stabilitetskontroll
For å forhindre at et, to eller flere drivhjul spinner under akselerasjon, er det utviklet forskjellige former for veigrepskontroll (eng: traction control system (TCS) / anti-slip regulation (ASR))
Ormurin langi
Det populære færøyske viking-metalbandet Týr, har lagd en innspilling med Ormurin langi, i mer moderne form, men allikevel med originalteksten (som er sitert ovenfor).
Elektronisk stabilitetskontroll
Andre navn
Elektronisk stabilitetskontroll har ulike betegnelser hos de forskjellige bilprodusentene. Amerikanske Society of Automotive Engineers har normert navnet electronic stability control (ESC), men bilprodusentenes navn kan avvike: